
           Nr.23/140/2006
AVIZ

asupra proiectului de Lege pentru ratificarea Convenţiei Cadru privind protecţia şi dezvoltarea durabilă a Carpaţilor, adoptată la Kiev la 22 mai 2003


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 570 din 29 iunie 2006, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru ratificarea Convenţiei Cadru privind protecţia şi dezvoltarea durabilă a Carpaţilor, adoptată la Kiev la 22 mai 2003.



Convenţia „Carpatica”, semnată la Kiev la 22 mai 2003, a fost adoptată în urma negocierilor din perioada 2001 – 2003 şi beneficiază de asistenţă din partea Programului Naţiunilor Unite pentru Mediu, având drept scop cooperarea pentru păstrarea şi conservarea valorilor naturale şi culturale a zonei Carpaţilor.



Proiectul de lege a fost avizat favorabil de Consiliul Legislativ, cu nr.826 din 12 iunie 2006, cu observaţii şi propuneri care au fost preluate în text.



Examinarea proiectului de lege a avut loc în şedinţa comisiei din data de 3 iulie 2006.



În urma dezbaterilor, membrii comisiei au hotărât să avizeze favorabil proiectul de lege, în forma prezentată de Guvern.


Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Senatul.

